# Zababdeh

Zababdeh o Zababida (àrab: الزبابدة, az-Zabābida) és un municipi palestí de la governació de Jenin, a Cisjordània, al nord de la vall del Jordà, 15 kilòmetres al sud-oest de Jenin i a 2 kilòmetres de la Universitat Àrab Americana. Segons el cens de l'Oficina Central Palestina d'Estadístiques (PCBS), Zababdeh tenia 3.665 habitants en 2007.

## Història

S'hi han trobat fragments de terrissa de l'edat de Bronze i de l'època romana d'Orient. També s'hi ha assenyalat restes d'una bovaria (granja) franca, alhora que s'ha trobat fragments de terrissa de l'època dels mamelucs i dels otomans.

### Època otomana

La vila fou (re-)fundada en 1834 per tres famílies cristianes ortodoxes gregues que compraren les terres a musulmans de Jenin.
En 1882, el Survey of Western Palestine (SWP) del Fons per a l'Exploració de Palestina la va descriure com un "poble de grandària moderada a l'extrem sud de la plana de cultiu anomenada Wady es Selhab, subministrada per un pou a l'est, amb un petit turó cobert de mala herba al sud.." La missió catòlica llatina va establir la seva presència al poble en 1883.
En el segle xix la germana Marie-Alphonsine Danil Ghattas hi va viure.

### Època del Mandat Britànic

En el cens de Palestina de 1922 elaborat per les autoritats del Mandat Britànic de Palestina, Zababdeh tenia 482 habitants; 64 musulmans i 418 cristians, augmentant en el cens de 1931 a una població de 632 habitants; 91 musulmans i 541 cristians, en un total de 134 llars.
En 1945 Zababida tenia 870 habitants; 90 musulmans i 780 cristians, i la jurisdicció de la vila era de 5,719 dúnams de terra, segons una enquesta de terra i població. 2,510 dúnams eren usats per plantacions i terra de rec, 3,067 dúnams per cereals, mentre que 16 dúnams eren sòl edificat.

### Després de 1948

Després de la guerra araboisraeliana de 1948, Zababdeh fou ocupada pel regne haixemita de Jordània. Zababdeh fou ocupat per Israel junt amb la resta de Cisjordània després de la Guerra dels Sis Dies de 1967.
Segons el cens de cens de l'Oficina Central Palestina d'Estadístiques de 2007, hi havia 3,665 residents, dels quals dues terceres parts eren Cristians palestins, Es divideixen en llatins, ortodoxos grecs, catòlics i anglicans. Durant dues dècades, des de 1974 fins que va ser destinat de capellà a una parròquia de Gaza (1995), el capellà de la vila era Manuel Musallam, un activista de Fatah i nadiu de Birzeit, qui va desenvolupar excel·lents instal·lacions educatives al poble que va atraure els estudiants musulmans de Jenin. Els conflictes amb els residents musulmans són molt poc habituals, segons Weaver.

## Famílies

* Awwad
* Dawoud
* Daibes
* Esaid
* Kasbasri
* Khalil Ibrahim
* Sharqawi
* Turkman
* Dues famílies Khoury emparentades només per matrimoni

## Als mèdia

Zababdeh apareix en el curtmetratge Salt of the Earth: Palestinian Christians in the Northern West Bank que examina la vida de nou cristians palestins que viuen en i al voltant de les ciutats de Jenin i Nablus. Realitzada per Salt Films, Inc., en 2004, la pel·lícula fou produïda pels missioners presbiterians Marthame i Elizabeth Sanders quan vivien i treballaven a la vila cristiana palestina de Zababdeh.

## Agermanaments

* Ixelles
* Graz,

## Referències

* 1 2 «Table 26 (Cont.): Localities in the West Bank by Selected Indicators, 2007» (en arabic) p. 106. Palestinian Central Bureau of Statistics, 2007.
* 1 2 Zertal, 2007, p. 126
* ↑ Ellenblum, 2003, p. 250
* 1 2 3 4 Alain Epp Weaver, 'The crescent and the cross are the marks on my hands: The performance of Palestinian unity amid political fragmentation,' in Paul S Rowe, John H.A. Dyck, Jens Zimmermann (eds.) Christians and the Middle East Conflict, Routledge 2014 pp.137-151, p.138.
* ↑ Conder and Kitchener, 1882, SWP II, p. 229
* ↑ Irving, 2012, p. 248
* ↑ Barron, 1923, Table IX, Sub-district of Jenin, p. 29
* ↑ Mills, 1932, p. 71
* ↑ Department of Statistics, 1945, p. 17
* ↑ Government of Palestine, Department of Statistics. Village Statistics, April, 1945. Quoted in Hadawi, 1970, p. 55
* ↑ Government of Palestine, Department of Statistics. Village Statistics, April, 1945. Quoted in Hadawi, 1970, p. 100
* ↑ Government of Palestine, Department of Statistics. Village Statistics, April, 1945. Quoted in Hadawi, 1970, p. 150
* ↑ 64% segons Arxivat 2011-07-22 a Wayback Machine.: "Zababdeh is one of the larger Villages with significant Christian populations in the north of the West Bank with 2,251 Christians out of 3,500 citizen."
* ↑ «Salt of the Earth: Palestinian Christians in the Northern West Bank». [Consulta: 8 desembre 2020].
* ↑ «Welcome to Zababdeh». Ixelles.be. Arxivat de l'original el 8 de novembre 2013. [Consulta: 8 novembre 2013].

## Bibliografia

* Barron, J. B.. Palestine: Report and General Abstracts of the Census of 1922. Government of Palestine, 1923.
* Conder, Claude Reignier; Kitchener, H. H.. The Survey of Western Palestine: Memoirs of the Topography, Orography, Hydrography, and Archaeology. 2. Londres: Comitè del Fons per a l'Exploració de Palestina, 1882.
* Department of Statistics. Village Statistics, April, 1945. Government of Palestine, 1945.
* Ellenblum, Ronnie. Frankish Rural Settlement in the Latin Kingdom of Jerusalem. Cambridge University Press, 2003. ISBN 9780521521871. (p. 125)
* Hadawi, S. Village Statistics of 1945: A Classification of Land and Area ownership in Palestine. Palestine Liberation Organization Research Center, 1970.
* Irving, Sarah. Palestine. Bradt Travel Guides, 2012.
* Mills, E.. Census of Palestine 1931. Population of Villages, Towns and Administrative Areas. Jerusalem: Government of Palestine, 1932.
* Palmer, E. H.. The Survey of Western Palestine: Arabic and English Name Lists Collected During the Survey by Lieutenants Conder and Kitchener, R. E. Transliterated and Explained by E.H. Palmer. Comitè del Fons per a l'Exploració de Palestina, 1881. (p. 212)
* Zertal, Adam. The Manasseh Hill Country Survey. 2. Boston: BRILL, 2007. ISBN 9004163697.

## Enllaços externs

* Zababdeh Official Website-Rajaie
* Welcome To al-Zababida
* Zababdeh, Welcome to Palestine
* Survey of Western Palestine, Map 12: IAA, Wikimedia commons
* ZABABDEH, Palestine-family.net